Causes+de+la+caiguda+de+l'imperi

**Causes de la caiguda de l'imperi:**
====La caiguda i la desaparició de l’Imperi romà d’Occident no va ser conseqüència d’un sol motiu, sinó que va ser la suma de diverses causes que van donar lloc a la seva extinció. ====

**– Lluites de poder.**
====Des del segle III hi havia una gran inestabilitat interna, causada per les lluites constants entre els senadors i l’exèrcit. Entre molts altres motius, hi va haver enfrontaments a causa dels interessos polítics, ja que en cada successió pel poder cadascú tenia el seu propi candidat. En aquest període es van fer habituals els assassinats de candidats i emperadors. ====

**– Fam entre la població.**
====La pax romana havia arribat a la seva fi. Una gran quantitat de territoris estaven amenaçats per incursions i saquejos. Per aquest motiu, els camperols els van abandonar, cansats de tanta inseguretat. Així, van disminuir les extensions de terra conreada, apta per a la pastura. La inestabilitat també va afectar el comerç. Com a conseqüència de la disminució de la producció d’aliments i de comerç, els productes bàsics van arribar a uns preus desorbitats per a la gent més humil, és a dir, per a la majoria de la població. ====

**– Augment dels impostos.**
====Cada vegada es necessitaven més diners per mantenir l’exèrcit, que es trobava al llarg de tota la frontera; per això, la població es va empobrir encara més. ====

Una de les principals causes externes de la caiguda de l’Imperi romà foren els bàrbars.
====La pressió que exercien els pobles no dominats pels romans era cada vegada més gran. Aquests buscaven territoris més càlids i fèrtils on establir-se. La situació es va tornar insostenible. L’Imperi no podia controlar totes les fronteres. Finalment, la pressió va fer el seu efecte, i les tribus germàniques i asiàtiques van penetrar a tot el territori romà d’occident. ====